รัฐบาลไทย-ข่าวทำเนียบรัฐบาล-สธ. อบรมบุคลากรแพทย์ และสาธารณสุข ดูแลรักษาพยาบาลผู้ประกอบพิธีฮัจย์
วันจันทร์ที่ 22 พฤษภาคม 2560
สธ. อบรมบุคลากรแพทย์ และสาธารณสุข ดูแลรักษาพยาบาลผู้ประกอบพิธีฮัจย์
กระทรวงสาธารณสุขจัดอบรมความพร้อมแพทย์ เภสัชกร พยาบาลและเจ้าหน้าที่สาธารณสุข 42 คน ที่จะเดินทางไปปฏิบัติหน้าที่ดูแลรักษาพยาบาลชาวไทยมุสลิมที่เดินทางไปประกอบพิธีฮัจย์ ณ ประเทศซาอุดิอาระเบีย ระหว่างวันที่ 23 กรกฎาคม – 6 ตุลาคม 2559
กระทรวงสาธารณสุขจัดอบรมความพร้อมแพทย์ เภสัชกร พยาบาลและเจ้าหน้าที่สาธารณสุข42คน ที่จะเดินทางไปปฏิบัติหน้าที่ดูแลรักษาพยาบาลชาวไทยมุสลิมที่เดินทางไปประกอบพิธีฮัจย์ ณ ประเทศซาอุดิอาระเบีย ระหว่างวันที่ 23 กรกฎาคม– 6ตุลาคม2559
วันนี้ (22พฤษภาคม2560)ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิตรองปลัดกระทรวงสาธารณสุขและโฆษกกระทรวงสาธารณสุขเปิดการฝึกอบรมข้าราชการก่อนการเดินทางไปปฏิบัติราชการชั่วคราวที่สํานักงานแพทย์เพื่อกิจการฮัจย์แห่งประเทศไทย ณ ประเทศซาอุดิอาระเบีย ประจําปีงบประมาณ2560 เพื่อรับทราบนโยบายในการดูแลสุขภาพผู้แสวงบุญ ข้อควรปฏิบัติในพิธีกรรมด้านศาสนา จัดเตรียมเอกสารการเดินทาง และเตรียมความพร้อมในการปฏิบัติงานของเจ้าหน้าที่ เช่น การฉีดวัคซีน การจัดเตรียมชุดปฏิบัติงานตลอดจนการเตรียมความพร้อมด้านร่างกายและจิตใจของเจ้าหน้าที่รวมไปถึงการให้ความรู้เกี่ยวกับภูมิประเทศ ขนบธรรมเนียมประเพณีวัฒนธรรม และการใช้ชีวิตในประเทศซาอุดิอาระเบีย
นายแพทย์เกียรติภูมิ กล่าวว่า ในการดูแลชาวไทยมุสลิมที่จะเดินทางไปประกอบพิธีฮัจย์ กระทรวงสาธารณสุขได้ดําเนินการต่อเนื่องทุกปี โดยจัดแพทย์ เภสัชกร พยาบาลวิชาชีพ และเจ้าหน้าที่สาธารณสุข เดินทางไปปฏิบัติราชการชั่วคราวที่สํานักการแพทย์เพื่อกิจการฮัจย์แห่งประเทศไทย ณ ประเทศซาอุดิอาระเบีย ระหว่างวันที่ 23 กรกฎาคม–6ตุลาคม2560รวม42คน โดยมีนายแพทย์วิรุฬห์ พรพัฒน์กุล ผู้อํานวยการโรงพยาบาลพระนั่งเกล้า จังหวัดนนทบุรี เป็นหัวหน้าสํานักงานแพทย์เพื่อกิจการฮัจย์แห่งประเทศไทย ณ ประเทศซาอุดิอาระเบีย ผลการปฏิบัติงานของทีมแพทย์ไทย ที่ประเทศซาอุดิอาระเบีย เมื่อปีที่ผ่านมา (2559) รายงานมีผู้แสวงบุญที่มาใช้บริการทั้งหมด10,268คน เพศชาย4,538ราย เพศหญิง5,730รายส่วนใหญ่อายุ51-60ปี รองลงมา กลุ่มอายุ61-70ปี โรคที่พบบ่อยคือ โรคระบบทางเดินหายใจ แพ้อากาศ ร้อยละ70รองลงมา โรคปวดเมื่อยกล้ามเนื้อ โรคระบบย่อยอาหาร ไม่พบผู้ป่วยที่มีอาการเข้าข่ายเฝ้าระวังโรคเมอร์ส
นายแพทย์เกียรติภูมิ กล่าวต่อว่า การประกอบศาสนกิจหรือทําพิธีฮัจย์ ณ เมืองเมกกะ และเมืองนะดีนะห์ ประเทศซาอุดิอาระเบีย จะมีมุสลิมทั่วโลกเดินทางมาพักอาศัยอยู่ร่วมกันอย่างหนาแน่นเพื่อประกอบศาสนกิจ ซึ่งมีปัญหามากมาย เช่น การตายการเจ็บป่วย สภาพอากาศที่ร้อนจัดในเวลากลางวัน ฝุ่นละออง รวมทั้งจากโรคติดต่อประจําถิ่น บางรายอาจรุนแรงถึงขั้นเสียชีวิต บางคนเกิดโรคประจําตัวกําเริบในขณะทําพิธี ซึ่งการที่มีผู้คนอยู่รวมกันเป็นจํานวนมาก ส่งผลให้แต่ละปีมีผู้เจ็บป่วยเกิดขึ้น เนื่องจากไม่สามารถให้การดูแลได้อย่างทั่วถึง ดังนั้นทุกคนที่จะเดินทางไปประกอบพิธีฮัจย์ ต้องตระหนักเรื่องการดูแลสุขภาพของตนเองก่อนออกเดินทาง โดยเฉพาะผู้ที่มีโรคประจําตัวเช่น หอบหืด เบาหวาน ความดันโลหิตสูง โรคหัวใจ จะต้องได้รับการตรวจสุขภาพร่างกายก่อนเดินทาง และเตรียมยาที่รับประทานเป็นประจําไปด้วยในจํานวนเพียงพอ
ในการปฏิบัติภารกิจของทีมแพทย์ไทยในครั้งนี้ นอกจากให้บริการดูแลรักษาชาวไทยมุสลิมที่เดินทางไปประกอบพิธีฮัจย์ ณ ประเทศซาอุดิอาระเบีย เพื่อให้ผู้แสวงบุญประสบความสําเร็จในการประกอบพิธีฮัจย์ สามารถปฏิบัติศาสนกิจตามหลักศาสนาได้อย่างสมบูรณ์และนอกจากได้รับมอบหมายในการดูแลสุขภาพผู้ประกอบพิธีฮัจย์แล้ว ยังถือว่าเป็นผู้แทนของประเทศไทยอีกด้วย